Με τον Τζέιμς Στιούαρτ στα γυρίσματα της ταινίας *Μαλαισία* (1949)
Η **Βαλεντίνα Κορτέζε** (*Valentina Cortese,* 1 Ιανουαρίου 1923 - 10 Ιουλίου 2019) ήταν Ιταλίδα ηθοποιός. Ήταν υποψήφια για Όσκαρ Β' Γυναικείου Ρόλου για την ερμηνεία της στην ταινία του Φρανσουά Τριφό *Αμερικανική νύχτα* (1973).

Προσωπική ζωή
-------------

Η Κορτέζε γεννήθηκε στο Μιλάνο από μια οικογένεια με καταγωγή από την Στρέσα του Πεδεμόντιου. Το 1940, γνώρισε τον μαέστρο Βίκτορ ντε Σαμπάτα που ήταν 31 χρόνια μεγαλύτερός της, παντρεμένος και με παιδιά. Εγκατέλειψε το σχολείο για να τον ακολουθήσει στη Ρώμη και αποφοίτησε από την Ακαδημία Δραματικής Τέχνης της Ρώμης. Χώρισαν το 1948. Η Κορτέζε παντρεύτηκε τον Ρίτσαρντ Μπέιζχαρτ, τον συμπρωταγωνιστή της στην ταινία *Για λίγη αγάπη*, το 1951 και απέκτησαν έναν γιο, τον ηθοποιό Τζάκι Μπέιζχαρτ. Πήραν διαζύγιο το 1960. Ποτέ δεν ξαναπαντρεύτηκε. Ο Τζάκι Μπέιζχαρτ πέθανε στο Μιλάνο το 2015.

Η Κορτέζε πέθανε στις 10 Ιουλίου 2019, σε ηλικία 96 ετών.

Καριέρα
-------

Η Κορτέζε έκανε την πρώτη της εμφάνιση στον κινηματογράφο σε ιταλικές ταινίες το 1940, αποκτώντας τους πρώτους διεθνείς ρόλους της στην ιταλική ταινία του Ρικάρντο Φρέντα *Οι άθλιοι* (1948), όπου ενσάρκωσε την Φαντίνα και την Κοζέτ, και στην βρετανική ταινία *Πριν πεθάνει η αγάπη μας* (1949), που της χάρισε αρκετούς ρόλους σε αμερικανικές ταινίες, αλλά συνέχισε να πραγματοποιεί ταινίες στην Ευρώπη με σκηνοθέτες όπως ο Μικελάντζελο Αντονιόνι, ο Φεντερίκο Φελίνι και ο Φρανσουά Τρυφό.

Υπέγραψε συμβόλαιο με την 20th Century Fox το 1948. Πρωταγωνίστησε στις ταινίες *Μαλαισία* (1949), *Άνθρωποι του αίματος* του Ζυλ Ντασσέν (1949), *Για λίγη αγάπη* (1951) και *Η ξυπόλυτη κόμισσα* (1954) του Ρόμπερτ Μάνκιεβιτς. Στην Ευρώπη πρωταγωνίστησε στην ταινία του Μικελάντζελο Αντονιόνι *Οι φίλες* (1955), *Le bateau sur l'herbe* (1971) του Ζεράρ Μπραχ, στη βρετανική ταινία *Οι περιπέτειες του Βαρόνου Μινχάουζεν* (1988) του Τέρι Γκίλιαμ και στις ταινίες του Φράνκο Τζεφφιρέλλι *Αδελφός ήλιος, αδελφή σελήνη* (1972), *Ο Ιησούς από την Ναζαρέτ* (1977), *Η δύναμη του πεπρωμένου* (1993). Ο τελευταίος ρόλος της ήταν στην αμερικανική ταινία *Το νησί της κολάσεως* (1980).

Παραπομπές
----------

1. ↑  «The 47th Academy Awards | 1975». *Oscars.org | Academy of Motion Picture Arts and Sciences* (στα Αγγλικά). Ανακτήθηκε στις 28 Απριλίου 2021.
2. ↑  «Valentina Cortese obituary». *the Guardian* (στα Αγγλικά). 10 Ιουλίου 2019. Ανακτήθηκε στις 28 Απριλίου 2021.
3. ↑  Attanasio, Di Debora (10 Ιουλίου 2019). «È morta Valentina Cortese, la gran dama del cinema dal foulard perenne». *Marie Claire* (στα Ιταλικά). Ανακτήθηκε στις 28 Απριλίου 2021.
4. ↑  «Actress Valentina Cortese radiant in haute couture at 90» (στα Αγγλικά). 17 Σεπτεμβρίου 2013. Ανακτήθηκε στις 28 Απριλίου 2021.
5. ↑  «Addio Valentina Cortese, l'ultima diva - Teatro». *Agenzia ANSA* (στα Ιταλικά). 10 Ιουλίου 2019. Ανακτήθηκε στις 28 Απριλίου 2021.
6. ↑  «Valentina Cortese». *IMDb*. Ανακτήθηκε στις 28 Απριλίου 2021.
7. ↑  «Cortese: "La mia avventura a Hollywood finì con un whisky in faccia al re della Fox"». *la Repubblica* (στα Ιταλικά). 18 Μαΐου 2014. Ανακτήθηκε στις 28 Απριλίου 2021.
8. ↑  Porro, Maurizio. «Cortese: i foulard, l'amore e la mia bimba mai nata». *Corriere della Sera* (στα Ιταλικά). Ανακτήθηκε στις 28 Απριλίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Valentina Cortese στο Wikimedia Commons
* Βαλεντίνα Κορτέζε στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 118256125
* LCCN: n81075527
* ISNI: 0000 0001 2033 1665
* GND: 131600494
* SUDOC: 067153976
* BNF: cb138927603 (data)
* BIBSYS: 7016864
* NKC: xx0156039
* ICCU: RAVV089162
* BNE: XX967104

 |

 |